**Aðalfundur Tollvarðafélags Íslands**

**árið 2017.**

Aðalfundur Tollvarðafélags Íslands (TFÍ) var haldinn föstudaginn 10. mars 2017 í fundarsal BSRB Grettisgötu 89 og hófst kl. 18:00.

Gögn sem lágu fyrir fundinum og höfðu jafnframt verið kynnt á heimasíðu félagsins:

* *Ársskýrsla TFÍ ásamt dagskrá fundarins*

Dagskrá fundarins:

1. Formaður setur fundinn, tilnefnir fundarstjóra og ritara
2. Fundarstjóri les upp dagskrá fundarins
3. Skýrsla stjórnar, flutningsmaður formaður
4. Reikningar félagsins, flutningsmaður gjaldkeri
5. Umræður um skýrslu stjórnar og gjaldkera
6. Skýrsla stjórnar og reikningar borin undir atkvæði
7. Fundarhlé
8. Úrslit stjórnarkjörs
9. Árstillag, flutningsmaður gjaldkeri
10. Kosning í laganefnd
11. Kosning í líknarsjóð
12. Kosning í kjörstjórn
13. Skoðunarmenn reikninga
14. Tilnefning í orlofsheimilanefnd
15. Önnur mál
16. **Fundarsetning og tilnefning fundarstjóra og ritara.**

Ársæll Ársælsson, formaður TFÍ, setti fundinn og bauð fundarmenn velkomna. Samhliða því tilnefndi hann Baldur Búa Höskuldsson, varaformann TFÍ, í starf fundarstjóra og Jón Gísla Ragnarsson í starf ritara. Ekki voru gerðar athugasemdir við þessar tilnefningar og voru þær samþykktar með lófaklappi.

1. **Dagskrá fundarins lesin upp.**

Ársæll gaf Baldri Búi orðið og las hann upp dagskrá fundarins.

1. **Skýrsla stjórnar.**

Fundarstjóri gaf formanni félagsins orðið sem flutti skýrslu stjórnar um starfsemi TFÍ á árinu.

Helstu punktar úr skýrslunni:

* Sagt var frá stofnanasamningum. Vinna við þá hófst seinnipart 2016 og er í gangi. Ný launatafla verður tekin upp 1. júní 2017. Gamla launataflan var orðin brengluð vegna krónutöluhækkana. Nú er til fé til að laga það sem við viljum breyta
* Sagt var frá frítökumálinu. Ekki var gert upp við tollverði áunninn frítökuréttur. Frítökuréttur fyrnist ekki og þannig séð „bjargaði“ hann málinu á þá leið að hægt var að halda því til streitu
* Sagt var frá Tollskólanum. Fyrirkomulag skólans hefur breyst mikið milli skóla. Hinar og þessar aðferðir reyndar. Á meðan skóli er þá eru starfsstöðvar illa mannaðar. Í núverandi skóla er náminu skipt upp í Kjarna I og Kjarna II. Plúsinn er að nú á að skipa tollverði eftir Kjarna I og fara þeir þá úr launaflokki 9 í launaflokk 11 (kjarabót)
* Sagt var frá lífeyrismálinu. Það á sér rætur í SALEK samkomulaginu svokallaða um jöfnun lífeyrisréttinda. TFÍ er ekki á móti því sem slíku en leggur áherslu á að það sé rétt að því staðið. TFÍ finnst þetta vera slæmur samningur. Bankaábyrgð er afnumin og varúðarsjóður myndaður – það hugnast okkur ekki. Talað er um aldurstengda ávinnslu í stað jafnrar ávinnslu. Ef jafna á lífeyrisréttindi þá skal líka jafna laun. Velt var upp þeirri spurningu hver væri okkar viðmiðunarstétt? Komið var inná lífeyristökualdur og í því samhengi rætt um skúffusamkomulag SFR við fangaverði
* Sagt var frá 81 árs afmæli TFÍ. Öllum starfsmönnum Tollstjóra var boðið og mæltist það vel fyrir og tókst vel
* Sagt var frá Trúnaðarmannaráði TFÍ. Birgir Már tollvörður á Klettagörðum var kosinn í ráðið á árinu.
* Sagt var frá orlofshúsinu. Nýting var góð og bætt var við kojum. Þá var byggð trappa kringum pottinn og gróðursett.
* Sagt var frá BSRB Formaður sótti fjóra formannaráðsfundi. Hart var tekist á um breytt lífeyrissjóðskerfi. Þá styttist í niðurstöðu réttindanefndar vegna aksturs til vinnu í Keflavik
* Sagt var frá erlendu samstarfi. Árlegur fundur NTO var í Helsinki og formannafundur í Stokkhólmi. Hjá finnska tollinum eru breytingar á orlofsdögum. Hjá sænska tollinum er stöðugur niðurskurður. Hjá danska tollinum eru menn að rísa upp eftir 10 mögur ár. Hjá norska tollinum var það helst að innheimta vörugjalds fluttist til skattsins sem þýddi fækkun tollvarða.

Næsti fundur NTO verður á Íslandi í október.

Að lokum sagði formaður m.a. frá því gert er ráð fyrir fjölgun tollvarða m.a. vegna aukinnar fjárveitingar og er það vel.

1. **Reikningar félagsins.**

Fundarstjóri gaf Ólafi Ingiberssyni, gjaldkera TFÍ, orðið og gerði hann grein fyrir ársreikningi félagsins. Ólafur fór yfir helstu lykiltölur í ársreikningum en helstu niðurstöður úr rekstrinum eru þær að hagnaður varð af rekstri félagsins upp á rúmlega 2,8 milljónir króna samanborið við hagnað upp á rúmar 169 þúsund krónur árinu áður. Helsta skýring á auknum hagnaði á sl. ári er vegna hækkunar félagsgjalda og fjölgun tollvarða.

Staða Líknarsjóðs er einnig góð. Engin félagi féll frá á árinu o.þ.a.l. engin útgreiðsla. Eign í Líknarsjóði er um 4,7 milljónir króna.

Staða starfsmenntunarsjóðs er rúmlega 2,2 milljónir króna. Einnig eigum við inni hjá BSRB ca. 2 milljónir króna => að samtals eigum við þá um 4 milljónir króna í startið.

1. **Umræður um skýrslu stjórnar.**

Fundarstjóri sagði orðið laust ef einhver fundarmanna vildi ræða um skýrslu stjórnar og gjaldkera.

* **Sigurvin** bað um orðið og byrjaði á því aðþakka formanni fyrir greinagóða skýrslu.

Helstu punktar Sigurvins undir þessum dagskrárlið voru:

* SALEK samkomulagið og þegar Elín Björg, form. BSRB, kynnti það á síðasta aðalfundi. Sagði að ekkert traust væri á milli aðila
* jöfnun launa á 6 – 10 árum alger vitleysa
* lagði til að Elín Björg og hennar fólk segði af sér
* ánægður með stjórn TFÍ að standa utan við SALEK samkomulagið
* þarf að liggja klárt fyrir og allt upp á borðum vegna gerð stofnanasamnings
* velti upp þeirri spurningu hvað menn væru að hugsa og hver væri stefnan?
* frítökumálið. Telur Tollstjóra líka ábyrgan, ekki bara sýslumanninn á Keflavíkurflugvelli
* sagðist vera ánægður með breytingar á Tollskólanum
* finnst ekki nógu gott hvernig er tekið á móti nýju fólki til starfa
* finnst ekki samræmi í auglýsingum um auglýst störf og raunveruleika, t.d. hvað varðar Tollskólann og það hvenær menn fara í hann
* sagðist aldrei hafa kynnst öðrum eins vinnubrögðum hvernig væri brotið á rétti fólks
* vill meina að við þurfum að brýna okkur í ýmsum málum og vera skeittari
* ræddi um tollverði á vaktavinnu og þá sem eru orðnir eldri en 50 ára – mönnum þá stillt upp við vegg hvað varðar næturvaktirnar
* sagði frá því að trúnaðarmannaráð hafi verið stofnað 2014. Engin fundur hafi verið 2015. Einn fundur var 2016. Tveir mættu, báðir úr Keflavik. Að hans mati ekki hægt að tala um trúnaðarmannaráð.
* **Guðbjörn Guðbjörnsson** bað um orðið og byrjaði á því aðþakka formanni fyrir greinagóða skýrslu.

Helstu punktar Guðbjörns undir þessum dagskrárlið voru:

* hann minntist á gamla tíma og mun á því að vera formaður þegar vel árar vs. þegar illa árar
* talaði um gott efnahagsástand og að nú væri lag á að sækja peninga í ríkissjóð
* ræddi um að við værum á krossgötum og vildi að við settum á fulla ferð áfram
* við þyrftum að sýna ákveðið hugrekki og sækja fram á veginn – ekki bakka
* að hans mati væri fólk í stjórn BSRB sem ætti ekki að vera þar áfram
* ræddi um að hann vildi Elínu Björgu frá
* að hans mati er verkalýðsforystan að berjast á móti okkur
* vill skoða aðild okkar að BSRB
* talaði um að það yrði að sýna Tollstjóra hörku í komandi gerð stofnanasamnings
* ræddi um að það þyrfti kannski að finna leið framhjá Tollstjóra inn í ráðuneytið
* ræddi um að hann þekkti núverandi fjármálaráðherra vel og myndi tala okkar máli við hann
* sagði að við félagsmenn þyrftum að standa eins og einn maður á bak við stjórn TFÍ
* ræddi um hvernig reglugerð um starfsheiti tollvarða hafi verið þverbrotin og sagði það grafalvarlegt mál
* vill sýna vígtennurnar
* treystir stjórn TFÍ í komandi stofnanasamningum
* ræddi um að ef ekki yrði á okkur hlustað myndum við láta í okkur heyra
* **Yngvi Steinn** bað um orðið og byrjaði á því aðþakka formanni fyrir greinagóða skýrslu.

Helstu punktar Yngva Steins undir þessum dagskrárlið voru:

* þakkaði Guðbirni fyrir ræðuna og tók heilshugar undir
* þakkaði stjórn TFÍ með áframhaldandi setu
* talaði um að við ættum að leggja allan ágreining til hliðar og þjappa okkur saman
* sagði að við ættum að vera ákveðin í stofnanasamningsgerðinni og mættum ekki láta Snorra stjórna ferð
* talaði um að mynda sýn og stefnu í stofnanasamningsgerðinni t.d. með því að segja félagsmönnum frá framvindu mála hverju sinni (að svo miklu marki sem það nær)
* talaði um að lykilatriði væri að stofnanasamningur er hluti af kjarasamning
* talaði um að ein grunnforsenda varðandi stöður væru starfslýsingar
* talaði um samstarfsnefnd og gerði ráð fyrir því að það væri stjórn TFÍ
* talaði um starfshætti samstarfsnefndar og og reglur þar að lútandi
* talaði um stofnanasamninginn 2013. Í honum voru starfaflokkar og heiti og menn að vinna upp fyrir sig
* varpaði spurningu út til félagsmanna = hvað eigum við að gera þegar upp koma ágreiningsefni? => jú skjóta því til samstarfsnefndar
* ræddi um að við tollverðir þyrftum að mynda ákveðna heild um þessi mál okkar
* **Ársæll** bað um orðið til andsvara.

Helstu punktar Ársæls undir þessum dagskrárlið voru:

* þakkaði Sigurvin, Guðbirni og Yngva Stein innleggið
* sagði að sú kynning sem Elín Björg hélt á síðasta aðalfundi hafi ekki verið í samræmi við niðurstöðuna í samkomulaginu
* ræddi um að samskiptin við þessa stofnun væru í ólestri og endalaust verið að skaprauna okkur
* ræddi um að stjórn TFÍ væri hugsi yfir útgöngu úr BSRB og hafi rætt það við LL
* ræddi um að við værum eitt af stofnfélögum BSRB
* talaði um máttlausa forystu BSRB
* sagði að embættið hafi verið einhliða að leggja niður stöður og nefndi í því sambandi stöðu Tollfulltrúa
* ræddi um vilja TFÍ til að nýta Tollfulltrúastöðurnar á ný
* ræddi um vilja embættisins til að fara svokallaða 25% leið hvað varðar bónuskerfi í komandi gerð stofnanasamnings en það er hugmynd sem við höfum hafnað

Spurning kom úr sal frá **Guðrúnu Halldórsdóttur** tollverði á Keflavíkurflugvelli:

* er hægt að álykta á þessum fundi um gerð vantrausttillögu á stjórn BSRB?

Spurning kom úr sal frá **Guðbirni**:

* sagði að stofnanasamningagerðin hafi virkað þegar það voru fleiri tollstjórar sem voru kallir til borðsins. Nú er það bara Snorri

Spurning kom úr sal frá **Ingva Stein**:

* spurði formann hvort samstarfsnefnd hafi sent formlega einhver erindi og látið Tollstjóra svara?
* sagðist vilja að samstarfsnefnd legði fram formlegt erindi og tók Guðbjörn undir það

Spurning kom úr sal frá **Sigurvin**:

* talaði um komandi gerð stofnanasamninga og mann sem stendur í veginum fyrir þeim (Tollstjóri)
* sagði frá því að embættið hafi verið rekið með afgangi ár eftir ár og að það ætti að nýta þá fjármuni

Ársæll þakkaði Guðbirni, Yngva Stein og Sigurvin fyrir að treysta stjórn TFÍ og í framhaldi af því var gert hlé á fundinum.

HLÉ kl. 19:55

Spurning kom úr sal frá **Sigurvin**:

* spurði um lög félagsins og benti á að hvergi á byggðu bóli er kosið um skýrslu stjórnar og reikninga
* eftir að hafa farið í gegnum lög félagsins var þetta ákvæði fundið í 13. gr. félagsins. Í framhaldi af því ræddi hann um að hann vildi þetta ákvæði út

**Baldur Búi** sagði að þetta væri út af ákveðinni hefð og þyrfti að bera undir Laganefnd. Málið yrði tekið sem ábending vegna næsta aðalfundar félagsins.

Í framhaldi af þessari umræðu lagði **Sigurvin** til að væri gert 5 mín. hlé til þess að stjórn gæti fjallað um málið varðandi frávísun á þessu ákvæði í 13. gr.

Tillaga **Sigurvins** um 5 mín. hlé var borin upp og samþykkt meðal fundarmanna að vísa tillögunni frá.

1. **Skýrsla stjórnar og reikningar borin undir atkvæði.**

Fundarstjóri bar upp skýrslu stjórnar og reikninga fyrir árið 2016 undir atkvæði og var hvort tveggja samþykkt samhljóða.

1. **Fundarhlé.**
2. **Úrslit stjórnarkjörs.**

Ritari las upp úrslit stjórnarkjörs. Niðurstöður atkvæðagreiðslu í kosningum sem boðað var til með auglýsingu 3. febrúar 2017 voru eftirfarandi:

Í sæti formanns voru 99 á kjörskrá og greiddu 98 atkvæði.

Atkvæði féllu þannig:

* **Ársæll Ársælsson 52 atkvæði**
* Ingvi Steinn 44 atkvæði

Auðu skiluðu 2

Í sæti stjórnarmanns voru 99 á kjörskrá og greiddu 94 atkvæði.

Atkvæði féllu þannig:

* **Ólafur Ingibersson 50 atkvæði**
* Anton Ellertsson 43 atkvæði

Auðu skilaði 1

Úrslit kosninga trúnaðarmanns TFÍ. Niðurstöður atkvæðagreiðslu í kosningum sem boðað var til með auglýsingu 24. október 2016 voru eftirfarandi:

Í sæti trúnaðarmanns í Reykjavík. Á kjörskrá voru 58 og greiddu 44 atkvæði.

Atkvæði féllu þannig:

* **Birgir Már Friðriksson 33 atkvæði**
* Stefán Þór Hannesson 5 atkvæði

Auðu skiluðu 6

1. **Árstillag.**

Fundarstjóri bar fram tillögu gjaldkera um óbreytt árstillags (félagsgjöld) félagsins, 1,65%.

Tillagan var samþykkt samhljóða.

1. **Kosning í laganefnd.**

Fundarstjóri bar upp tillögu stjórnar að óbreyttri skipan Laganefndar.

Tillagan var samþykkt samhljóða.

Í laganefnd eru því: Kári Gunnlaugsson, Guðmundur Jónasson, Sigurvin Guðfinnsson og til vara er Baldvin Örn Konráðsson.

1. **Kosning í Líknarsjóð.**

Fundarstjóri bar upp tillögu stjórnar að óbreyttri skipan í Líknarsjóðsnefnd.

Tillagan var samþykkt samhljóða.

Í stjórn Líknarsjóðs eru því: Ólafur Ingibersson, Guðrún Sólveig Ríkharðsdóttir og Þóra Harðardóttir.

1. **Kosning í kjörstjórn.**

Fundarstjóri bar upp tillögu stjórnar að skipan í kjörstjórn. Breytingar eru þær að Björg Valtýsdóttir fer út og inn kemur Andrés Ari Ottósson og Friðgeir Lúðvíksson varamaður fer út og inn kemur Páll Örvar Svansson.

Tillagan var samþykkt samhljóða.

Í kjörstjórn eru því: Ármann Kjartansson, Andrés Ari Ottósson og Baldvin Örn Konráðsson og til vara eru Jens Guðbjörnsson og Páll Örvar Svansson.

1. **Skoðunarmenn reikninga.**

Fundarstjóri bar upp tillögu stjórnar að óbreyttri skipan skoðunarmanna reikninga.

Tillagan var samþykkt samhljóða.

Skoðunarmenn reikninga eru því: Guðmundur Jónasson og Ragnheiður Guðmundsdóttir og til vara er Guðbjörn Ármannsson.

1. **Tilnefning í orlofsheimilanefnd.**

Fundarstjóri bar upp tillögu stjórnar að óbreyttri skipan í orlofsheimilanefnd.

Tillagan var samþykkt samhljóða.

Í orlofsheimilanefnd eru því: Ólafur Ingibersson, Hörður Davíð Harðarson, Hulda Gunnarsdóttir, Andrés Ari Ottósson, Þórður Björnsson og Baldvin Örn Konráðsson.

1. **Önnur mál.**

Fundarstjóri gaf orðið laust.

**Birgir Már** tók til máls og voru helstu punktar hans eftirfarandi:

* ræddi mál sem kom upp fyrir stuttu og varðar tölvupóst sem var sendur út frá Mannauðssviði fyrir slysni.
* sagði að farið hafi verið inná tölvupóst starfsmanna til að eyða honum
* vill meina að það sé bannað skv. persónuverndarlögum
* sagði að þetta væri „alveg út í hött“
* ræddi um launamál tollvarða og annað meira
* ræddi um jafnlaunavottun og þá tilfinningu sem hann hefur gagnvart henni; að það eigi að nota hana sem afsökun fyrir því að skera niður laun

**Guðbjörn** tók til máls og voru helstu punktar hans eftirfarandi:

* var sammála Birgi hvað varðar umræddan tölvupóst og það að fara inná tölvupóst starfsmanna til að eyða honum
* lagði til að fundurinn myndi útbúa **vantrausttillögu** á stjórn BSRB
* í framhaldinu var tillagan útbúin og las hann texta hennar upp fyrir félagsmenn
* ræddi um að honum fyndist alltaf jafn skrítið að horfa til þess að það væri engin tollvörður í yfirstjórn embættisins
* ræddi um að hann upplifði þetta alltaf þegar hann horfir til lögreglu og Landhelgisgæslu
* ræddi um að þetta væri eins og við værum í alkóhólistasambandi og værum **ÖLL** meðvirk

**Baldur Búi** tók því næst tillöguna um vantraust á stjórn BSRB og bar hana undir félagsmenn til umræðna.

**Sigurvin** tók til máls og voru helstu punktar hans eftirfarandi:

* ræddi um fundarsköp og skýrslu stjórnar
* vildi meina að það væri ekki í lögum félagsins að kjósa um skýrslu stjórnar
* ræddi um að það ætti alltaf að kjós með hægri hendi
* ræddi um að aðalfundur félagsins sé alvörumál fyrir félagsmenn
* ræddi um að varðandi SALEK samkomulagið þá ættum við að gera okkar kröfur
* sagðist taka undir með Ingva Stein og Guðbirni að standa heilshugar á bak við stjórn TFÍ. Við erum sem einn maður
* ræddi um að við værum að berjast við okkar yfirmann sem er Tollstjóri
* ræddi um 50 ára regluna varðandi næturvaktir
* ræddi um tollverði á sjötugsaldri og eru að vinna á næturvöktum – algert rugl!
* ræddi um framkomu (stjórnenda?) við þá sem eru að byrja og hefja feril hjá embættinu – ekki góð!
* ræddi um og sagði að fólk ætti að vera stolt af því að vinna hjá þessari stofnun
* ræddi um ábyrgð og það að hún lægi fyrst og fremst hjá æðstu mönnum þessarar stofnunar og að eftir höfðinu dönsuðu limirnir

**Óli I.** tók til máls og voru helstu punktar hans eftirfarandi:

* ræddi um umræðu Birgis Más varðandi tölvupóstinn sem var sendur út fyrir slysni og fannst hún ekki hafa fengið neitt vægi í umræðunni á undan
* ræddi um og benti á mun hjúkrunarfræðinga og tollvarða - ekki mikill munur þrátt fyrir 4 ára háskólanám hjúkrunarfræðinga
* ræddi um hundamálin vegna bústaðarins. Sagði að aðrir bústaðareigendur hefðu verið á móti hundahaldi
* ræddi um og sagði frá því að hundar væru ekki leyfðir í landi eigandans. Það væri ekki þannig að TFÍ væri á móti því
* ræddi um og varpaði þeirri spurningu hvort ekki væri hægt að fá pössun fyrir hundaeigendur ef þeir vilja fara í bústaðinn?

**Baldur Búi** tók til máls og að lokinni umræðu um fyrirhugaða vantrausttillögu á stjórn BSRB var hún borin upp til atkvæðagreiðslu og samþykkt einróma.

**Þórður** tók til máls og voru helstu punktar hans eftirfarandi:

* sagðist hafa viljað sjá fleiri stelpur á fundinum
* velti þeirri spurningu upp hvað við værum að missa af ef við gengjum úr BSRB?
* hvað fengjum við í staðinn?

**Ingvi Steinnn** tók til máls og voru helstu punktar hans eftirfarandi:

* ræddi um tölvupóstinn og tók undir áhyggjur Birgis Más
* ræddi um anda laga persónuverndar og friðhelgi einkalífsins vegna þess
* ræddi um og benti á að Tollstjóri ætti tölvukerfið

**Páll Örvar** skaut inn og benti á að einu sinni hafi starfsmaður embættisins sent út á alla „óvart“ varðandi launakjör manna. Viðbrögðin við því hafi verið að viðkomandi hafi verið rekinn!

* Ingvi ræddi um að Mannauðsstjóri hafi gefið skipun til tölvumanna embættisins um að fara inn á tölvupóst starfsmanna til eyða honum (löglegt?)

**Páll Örvar** skaut inn og spurði hvort viðkomandi starfsmaður sem tölvupósturinn varðar ætti ekki rétt á afsökunarbeiðni frá embættinu?

**Birna** **Friðfinnsd**. steig þá fram og sagði að Unnur hafi hringt í sig sama kvöld og umræddur tölvupóstur hafi farið út fyrr um daginn og beðið sig afsökunar

* Ingvi hélt áfram og talaði um mál varðandi öryggi gagna á vinnusvæði tollsins á Keflavíkurflugvelli tengt upptökum
* ræddi um og vildi meina að embættið hlustaði ekki á athugasemdir sem við (tollgæslan) gerum
* ræddi um að endurvekja samstarfsnefnd ef hún er ekki starfandi
* ræddi um að hann vildi sjá frá stjórn TFÍ hverjir væru í samstarfsnefnd
* ræddi um lögregluna og háskólanám
* ræddi um og sagði frá því að hann væri í háskólanámi og hópanámi með mönnum úr lögreglu
* ræddi um „tvöfalt kerfi“ innan lögreglu hvað varðar nám
* ræddi um að lögreglan væri okkar helsta viðmiðunarstétt
* ræddi um og velti þeirri spurningu fyrir sér „Hvað getum við gert?“

**Ársæll** skaut inn svari og sagði að Tollskólinn væri launaður en Lögregluskólinn ekki.

* ræddi um að við værum með vaktavinnumenn á ákveðnum aldri
* ræddi um hátt hlutfall vaktavinnumanna í tollgæslunni
* ræddi um að hann sjálfur væri búinn að vinna í tollgæslunni frá 2001 í vaktavinnu
* ræddi um að það væri ekkert réttlæti fólgið í því að maður sem búinn væri að vinna í vaktavinnu í 40 ár ætti einungis þess kost að breyta til og fara í dagvinnu og missa allt annað
* ræddi um og vitnaði í könnun Félagsvísindadeildar HÍ um það hvað það skiptir miklu máli að hafa sterkt verkalýðsfélag (í þessu samhengi BSRB?)
* ræddi um það að það væri vilji félagsmanna að hafa sterkt verkalýðsfélag
* ræddi um og lagði áherslu á það að það væri vilji félagsmanna að geta vaxið og dafnað innan tollgæslunnar

**Einar Valgeir** tók til máls og voru helstu punktar hans eftirfarandi:

* óskaði nýrri stjórn til hamingju
* ræddi um að hann væri ósáttur við SALEK samkomulagið
* sagðist vilja sjá Elínu Björgu form. BSRB segja af sér
* sagðist telja að hagsmunum TFÍ væri betur borgið innan annars bandalags

**Ársæll** tók til máls og voru helstu punktar hans eftirfarandi:

* þakkaði góðar umræður og innslög
* sagðist ekki hafa heyrt af upptökumálinu á Keflavíkurflugvelli frá 2013
* ræddi um lífeyrismálin og kynnti fundarmönnum að hann hafi mætt á alla fundi vegna þessarar mála
* ræddi um að það væri ákveðið „frost“ í gangi hjá þessum félögum
* ræddi um og vildi árétta að við værum að kalla inn eftir gögnum vegna samkomulags SFR við fangaverði

**Guðrún Halldórsd.** tók til máls og voru helstu punktar hennar eftirfarandi:

* ræddi um tölvupóstmálið og langaði að vita í framhaldi af því hvað við ætluðum að gera í sambandi við það?

**Stefán Geir** tók til máls og voru helstu punktar hans eftirfarandi:

* ræddi um góðan fund félagsmanna
* ræddi um það að lögreglan væri farin með nám sitt upp á háskólastig
* ræddi um og vitnaði til Löggæsluskóla í „den“
* ræddi um og vill láta kanna hvort ekki sé hægt að vera með hunda í bústaðnum okkar
* ræddi um og óskaði eftir því að orlofsnefnd eða stjórn verði falið að kanna hvort aðrir bústaðareigendur séu ennþá á móti því að hafa hund í sumarbústaðnum

**Steingrímur** tók til máls og voru helstu punktar hans eftirfarandi:

* ræddi um að ef þú ætlar að hætta á næturvöktum þá verður þú að finna þér annað starf!
* ræddi um og sagði frá því að hann hafi fengið skammir frá Mannauðssviði vegna þess að hann hringdi ekki í Heilsuvernd vegna veikinda
* ræddi um og þakkaði trúnaðarmönnum TFÍ fyrir gott starf

**Lokaorð**

**Ársæll** þakkaði mönnum fyrir komuna og fundinn.

* sagði að hann væri Guðbirni sammála að enginn tollvörður væri í yfirstjórn
* lagði til að að stjórn TFÍ tæki tölvupóstmálið til sín til athugunar
* talaði um að jafnlaunavottunin væri misnotuð. Beindi þeirri spurningu til félagsmanna hvort einhver hafi vitað til þess að laun væru jöfnuð upp á við
* talaði um mikinn félagslegan áhuga félagsmanna
* talaði um góða mætingu á aðalfundinn og þakkaði sérstaklega nýliðum góða mætingu

Fleiri kvöddu sér ekki hljóðs undir liðnum önnur mál og var aðalfundi slitið kl. 22:10.

Á fundinn voru mættir 34 félagsmenn, skv. mætingarskrá.

Jón Gísli Ragnarsson, ritari TFÍ.